《间居杂诗 其三》
清代·陈光绪

越人多信鬼，此风盛今日。居丧延浮屠，因鬼乃及佛。

释氏有何延，云有忏悔术。斯言若安听，已犯异端律。

置亲于有罪，子罪先可杀。近来取悦耳，箫管杂饶钹。

黄冠更狂诞，上表达天阙。吾徒读儒书，睹此愤难遏。

伊川程夫子，遗言当载笔。

作者简介：陈光绪（1788-1855）字子修，号石生，浙江会稽人，道光十三年(1833)进士，官至山东武定同知。著有《拜石山巢诗抄》四卷。